stanford-oval/wikipedia huggingface dataset:
Vorsklajoen taistelu
Taistelu

Vuonna 1399 valmistauduttiin kolmannelle retkelle mongolien alueelle. Vytautasin armeija ja Toktamyšin joukot lähtivät liikkeelle Ordaa kohti Kiovasta seuraten Dneprin vartta. Liettualaiset kohtasivat 5. elokuuta 1399 mongolien armeijan Vorsklajoella Pultavasta pohjoiseen. Mongolien Tīmūr Qutluq ehdotti kolmen päivän tulitaukoa, jotta molemmat osapuolet voisivat valmistella joukkonsa taistelua varten. Vytautas suostui ehdotukseen ja mongolit saivat aikaa vahvistuksien tuomiseen paikalle. Vytautas rakennutti vaunulinnoituksen, jonka tarkoituksena oli puolustaa joukkoja ratsuväen hyökkäyksiä vastaan tykkitulella. Taistelun alettua Tīmūr aloitti taktisen vetäytymisen ja hänen onnistui houkutella liettualaiset seuraamaan joukkojaan. Kun liettualaiset olivat riittävän kaukana vaunulinnoituksesta, emiiri Edigun johtamat joukot saartoivat ne takaapäin. Mongolit käyttivät omia tykkejään tuhotakseen liettualaisten ratsuväen samaan aikaan kun he valloittivat taakse jääneen vaunulinnoituksen. Vytautas säästyi hengissä, mutta monet hänen lippunsa alla taistelleet ruhtinaat kuolivat. Viidestäkymmenestä mukana olleesta ruhtinaasta kaksikymmentä kuoli taistelussa. Toktamyš pakeni taistelusta. Tīmūr Qutluq kuoli taistelussa saamiinsa vammoihin.
Seuraukset

Voittoisan taistelun jälkeen mongolit valtasivat Kiovan, joka säästyi sen maksettua lunnaat. Mongolit jahtasivat taistelusta paennutta Toktamyšiä aina Valko-Venäjän Lutskin seuduille saakka ja surmasivat hänet lopulta muutamaa vuotta myöhemmin. Smolensk ja muutamat muut Liettuan vallan alaiset rusilaiset ruhtinaskunnat kapinoivat ja näitä kukistaessaan Vytautas joutui sotaan vävynsä Moskovan suuriruhtinas Vasili I:n kanssa vuosina 1406-1408. Liettualaiset menettivät asemansa Mustanmeren rannikolla ja heidän levittäytymisensä eteläiseen Rusiin pysähtyi. Kultainen orda oli kuitenkin liian heikko pitääkseen vallatut alueet ja Liettuan onnistuikin myöhemmin vallata ne takaisin. Vytautas hyödynsi mongolien häntä vastaan käyttämää taktiikkaa voitokkaassa Tannenbergin taistelussa vuonna 1410.
Kirjallisuutta

Aulis Kallio: Liettuan historia.  Tampere:  Jagellonica-kulttuuriyhdistys ry, 2009.  ISBN 978-951-98665-3-6
Vytautas Suuri.
Vorsklajoen vartta Pultavassa.
Gastronomia

Gastronomia tarkoittaa ensiluokkaisista raaka-aineista valmistettujen ruokien tuntemusta ja niiden valmistamista. Termi merkitsee kirjaimellisesti "vatsan sääntelyn taito tai laki" (kreik. γαστήρ, gaster, 'vatsaan'; kreik. νόμος, nomos, 'lakeja, jotka määräävät'). Gastronomian sanastoon kuuluu runsaasti ranskankielisiä termejä, sillä ruoan arvostuksen ja sen ensiluokkaisen valmistustaidon juuret ovat Ranskassa. Sana voi tarkoittaa myös ruoan ja kulttuurin suhdetta tutkivaa tieteenalaa (tieteellinen gastronomia).
Klassisen gastronomisen järjestyksen historia ulottuu 1800-luvulle. Tuolloin määriteltiin aterian koostuminen eri ruokalajeista, jota tämänkin päivän ateriakokonaisuuksilla hyödynnetään:
aterian aluksi kevyt, kylmä (ensisijaisesti) tai lämmin ruokahalua herättävä ruokalaji
seuraavaksi lämmin keitto tai muu väliruoka
pääruoka
kevyt väliruoka, juotava tai sorbetti
jälkiruoka
juustoja
aterian päätteeksi hedelmiä
Erityisen huolellisesti ja taidokkaasti valmistettu ruoka on nimeltään gourmet. Hyvän ruoan luonnontieteellistä tutkimusta kutsutaan molekyyligastronomiaksi, ja siihen pohjautuvaa ruoanlaittoa molekyylikokkaukseksi.
Aiheesta muualla

Kuvia tai muita tiedostoja aiheesta Gastronomia Wikimedia Commonsissa
Sunday Songs

| Sunday Songs Paradise Oskar |
| --- | --- | --- |

Studioalbumin tiedot
 Äänitetty : 2011
 Julkaistu: 4. toukokuuta 2011
 Formaatti: CD, digitaalinen
 Tuottaja(t): Leri Leskinen
 Tyylilaji: pop
 Levy-yhtiö: Warner Music Finland
Listasijoitukset
  28.
Paradise Oskarin muut julkaisut
|   | Sunday Songs 2011 |   |
Singlet albumilta Sunday Songs
 ”Da Da Dam” Julkaistu: helmikuu 2011
Sunday Songs on Paradise Oskarin esikoisalbumi, joka julkaistiin 4. toukokuuta 2011. Albumi sisältää Suomen vuoden 2011 Euroviisujen edustuskappaleen ”Da Da Dam”, joka julkaistiin myös albumin ensimmäisenä singlenä.
Albumin tuottajana toimi Leri Leskinen.
Albumi sijoittui Suomen albumilistalla julkaisuviikollaan sijalle 28. Parhaimmillaan se on sijoittunut neljänneksi.
Kappaleet

Da Da Dam – 3.06
Jimmy’s Song – 3.05
Sarah the Sparrow – 3.24
Stupid Little Fool – 3.24
Just Leave – 3.24
Sunday Everyday – 3.06
Miss Nobody – 4.02
Dear Mother – 3.38
The Invisible Ones – 3.30
Arvostelut

Dome.fi:
Keskisuomalainen: positiivinen
Nyt.fi:
Scooter

| Scooter |
| --- | --- |

 Scooter Berliinissä vuonna 2010.
Tiedot
Toiminnassa:  1993–
Tyylilaji:  happy hardcore (1995-) rave (1995-1998) techno (1995-) Ballad (1996-) Chill-out (1996-2007) Breakbeat (1997-2004) House (1999-) eurodance (1996-)( trance (1995-)  Hard trance (1999–) jumpstyle (2007–) hardstyle (2007–) dubstep (2011–) drum'n'bass (2011–) Electro (2011–) Bigroom House (2015–) hardcore (2019–) 
Kotipaikka:   Hampuri, Saksa
Laulukieli:  englanti saksa
Jäsenet:  Hans Peter Geerdes (H. P. Baxxter)   Jürgen Frosch (Jay Frog), 2002–2006 & 2023-             Marc Blou), 2023-   Jens Thele (Manageri), 1994–  
Entiset jäsenet:  Sören Bühler (Ferris Bueller), 1993–1998   Axel Broszeit (Axel Coon), 1998–2002   Hendrik Stedler (Rick J. Jordan), 1993–2014   Michael Simon, 2006–2022   Phil Speiser, 2014–2018   Etnik Zarari, osallistui Wild & Wicked -kiertueelle (lokakuu 2018 - maaliskuu 2019)  Sebastian Schilde, 2019–2002  
Levy-yhtiö:  Sheffield Tunes   Kontor Records  
Aiheesta muualla
Kotisivut
Infobox OKNimi-testi OK: 
Scooter on saksalainen Hampurista kotoisin oleva elektronista musiikkia tuottava yhtye, jonka albumeita on myyty yli 25 miljoonaa kappaletta. Yhtyeen 23 singleä on päässyt myös top-10-joukkoon Saksan listoilla.
Yhtyeeseen kuuluvat tällä hetkellä H. P. Baxxter, Marc Blou ja Jay Frog. Yhtyeen varhainen materiaali oli happy hardcorea, hard trancea ja eurodancea. Uusimmilla albumeilla on mukana myös hardstyle- ja jumpstyle -tyylisiä ja jopa hip hop-, hard rock- ja house-tyylisiä kappaleita. Vuonna 2011 Scooter sekoitti musiikkiinsa myös dubstepia ja drum'n'bassia.
Yhtyeen tavaramerkkeihin kuuluvat puhutut tai huudetut sanat kappaleilla sekä vanhojen kappaleiden pohjalta samplatut kappaleet. Scooterin tunnetuimpia kappaleita ovat: Hyper Hyper, Move Your Ass!, Fire, How Much Is the Fish?, Posse (I Need You on the Floor), Ramp! (The Logical Song), Nessaja, Weekend!, Maria (I Like It Loud), One (Always Hardcore), Jumping All Over the World sekä Ti Sento.
Historia

Alun perin yhtye aloitti sivuprojektina vuonna 1994, jolloin yhtyeen ensisingle Vallée de larmes nousi Saksan dance-listan kahdeksanneksi. Samana vuonna Scooter soitti ensimmäisen live-esiintymisensä Hampurissa. Vokalisti H. P. Baxxter aloitti tuolloin musiikin päälle huutamisen, josta tuli myöhemmin yhtyeen tavaramerkki.
Suomessa Scooter on ollut suosituimmillaan 1990-luvun puolenvälin jälkeen, jolloin yhtyeen albumit Age of Love ja No Time to Chill sekä single Fire! myivät kultaa. Albumi No Time to Chill vietti Suomen albumilistan ykkösenä kuusi viikkoa putkeen syksyllä 1998.
Kansainvälisesti menestyksekkäin vuosi Scooterille oli 2002, kun yhtyeen kuusi singleä nousivat Ison-Britannian singlelistan top-20:een. Näistä korkeimmalle ylsi Ramp! The Logical Song – sijalle kaksi. Vuonna 2008 yhtye teki näyttävän paluun Ison-Britannian listoille, kun Jumping All Over the World -albumi nousi suoraan albumilistan ykköspaikalle. Albumilta julkaistiin singlet The Question Is What Is The Question?, And No Matches, Jumping All Over the World ja I'm Lonely. Lokakuussa 2008 albumista julkaistiin kahden CD:n erikoisjulkaisu nimellä Jumping All Over The World – Whatever You Want.
Scooterin neljästoista studioalbumi Under the Radar Over the Top julkaistiin 2. lokakuuta 2009. Sitä ennen albumilta julkaistiin singlet J'adore Hardcore ja Ti Sento. 27. marraskuuta 2009 julkaistiin kolmas single The Sound Above My Hair. 12. maaliskuuta 2010 julkaistu neljäs Stuck on Replay -niminen single valittiin vuoden 2010 jääkiekon maailmanmestaruuskilpailujen viralliseksi tunnuskappaleeksi. Scooter aloitti myös maaliskuun kestäneen Under the Radar Over the Top -kiertueen vuonna 2010.
Scooter julkaisi ”Friends Turbo” -nimisen singlen 15. huhtikuuta 2011. Kappale sisältää samplen Scooterin omasta ”Friends” -kappaleesta. Syksyllä 2011 julkaistu ”The Big Mash Up” -albumi eroaa dubstep-tyylilajillaan aikaisemmista Scooter-tuotannosta.
Scooterin 20 vuotta kestäneen uran kunniaksi yhtye ilmoitti 2013 uudelleenjulkaisevansa kaikki 15 ensimmäistä albumiaan uudelleenmasteroituna osana ”20 Years Of Hardcore Expanded Edition” -sarjaa. Uudelleenjulkaisut sisältävät alkuperäisen albumin lisäksi myös bonus-cd:n, jossa on bonuskappaleita sekä remixejä.
Scooterin internetsivuilla ilmoitettiin 15.10.2013 yhtyeen toisen perustajajäsenen lähtemisestä yhtyeestä. Rick J. Jordan on päättänyt jättää yhtyeen 20 Years of Hardcore -kiertueen jälkeen ja keskittyä soolouraan ja omaan perheeseensä.
Yhtye aiheutti diplomaattisen selkkauksen esiintyessään Venäjän sotilaallisesti miehittämällä Krimin niemimaalla 4. elokuuta 2017. Ukrainan valtionsyyttäjä ilmoitti 5. elokuuta avanneensa yhtyeen jäseniin kohdistuvan rikostutkinnan epäillystä valtionrajarikoksesta ja pyytävänsä virka-apua Saksan viranomaisilta. Saksalainen europarlamentaarikko Rebecca Harms kritisoi konsertin vuoksi yhtyettä Krimillä ihmisoikeusrikoksiin syyllistyneen Venäjän presidentin Vladimir Putinin tukemisesta.
Diskografia > Studioalbumit

1995 – ...And the Beat Goes On!
1996 – Our Happy Hardcore
1996 – Wicked!
1997 – Age of Love
1998 – No Time to Chill
1999 – Back to the Heavyweight Jam
2000 – Sheffield
2001 – We Bring the Noise!
2003 – The Stadium Techno Experience
2004 – Mind the Gap
2005 – Who's Got the Last Laugh Now?
2007 – The Ultimate Aural Orgasm
2007 – Jumping All Over the World
2009 – Under the Radar Over the Top
2011 – The Big Mash Up
2012 – Music for a Big Night Out
2014 – The Fifth Chapter
2016 – Ace
2017 – Scooter Forever
2021 – God Save the Rave
2024 – Open Your Mind and Your Trousers
Aiheesta muualla

Kuvia tai muita tiedostoja aiheesta Scooter Wikimedia Commonsissa
Scooterin virallinen sivusto
Scooterin podcast-haastattelu osa 1, osa 2, osa 3
| n k Scooter |
| --- | --- |
 Hans Peter Geerdes (H. P. Baxxter)  Michael Simon  Sebastian Schilde  Jens Thele (Manageri)   Sören Bühler (Ferris Bueller)  Axel Broszeit (Axel Coon)  Jürgen Frosch (Jay Frog)  Hendrik Stedler (Rick J. Jordan)  Phil Speiser 
Studioalbumit:  ...And the Beat Goes On!  Our Happy Hardcore  Wicked!  Age of Love  No Time to Chill  Back to the Heavyweight Jam  Sheffield  We Bring the Noise!  The Stadium Techno Experience  Mind the Gap  Who's Got the Last Laugh Now?  The Ultimate Aural Orgasm  Jumping All Over the World  Under the Radar Over the Top  The Big Mash Up  Music for a Big Night Out  The Fifth Chapter  Ace  Scooter Forever  God Save the Rave  Open Your Mind and Your Trousers 
Muuta:  diskografia 
Scooter  Münchenissä vuonna 2016.
Khamba Lim

Khamba Lim on intialainen kansantanssi, joka kuuluu Nagalandin heimojen perinteisiin sadonkorjuutansseihin. Tanssia esitetään kahden rivin rivitanssina, joissa miehillä ja naisilla on oma rivinsä.
Pehr Junnelius (1745–1790)

Pehr (Pehrin poika) Junnelius (1. tammikuuta 1745 Oulu – 29. marraskuuta 1790 Oulu) oli suomalainen upseeri, laivanvarustaja, kauppias ja merikapteeni.
Elämä > Lapsuus

Pehr Junneliuksen isä oli oululainen kauppias Pehr Junnelius (Matts Junnan poika) ja äiti Maria o.s. Hoffren. Poika Pehr syntyi 3-lapsiseen perheeseen nuorimpana ja sai kasteessa saman nimen kuin isänsäkin. Häntä kutsuttiin Oulussa yleisesti nimellä Petteri nuorempi. Perhe asusti Oulussa IV-kaupunginosassa tontilla no 25.
Elämä > Perhe

Pehr nuorempi meni naimisiin Margaretha o.s. Jaakolan kanssa. Heille syntyi 7 lasta. Perhe omisti Oulussa IV kaupunginosasta talot no 38, 40, 60 ja 63 sekä I kaupunginosasta no 34.  Heillä oli myös useita aittavarastoja Oulussa ja Kemissä.
Elämä > Ura

Junnelius sai kauppaporvarin oikeudet Oulussa vuonna 1775. Petter harjoitti Oulusta tervan vientiä. Hänen omistamansa yhtiön liiketoiminnan tuottoisuus perustui tinkimättömään oman työn osuuteen. Hän omisti laivat sekä toimi niissä kapteenina ja hoiti itse myös varustamotoimintaan liittyvät muodollisuudet. Hän kuului Oulun kauppaseuran edustajistoon 1780. Junnelius lainasi myös rahaa Oulun kauppaseuralle 1789, näin pelastaen sen vararikosta. Oulun tervahovin perustamisen yhteydessä Junnelius, Florin, Nylander, Engman, Wacklin ja Lundman kuuluivat edustajistoon, joka ajoi voimakkaasti tervahoviN perustamista Toppilan pohjoisrannalle. Junnelius oli Ruotsin ja maakuntarykmentin suhteiden vuoksi yksi kauppaporvareista, joka osallistui Oulun kaupungin puolustusjärjestelyihin. Hän toimi Oulun porvarikaartin luutnanttina ja komensi porvaristoon kuulumatonta osaa. Myöhemmin hän oli välittäjänä, kun Ouluun hankittiin 20 tykkiä puolustus- ja paraatitarkoituksiin.
Laivat

Junneliuksen omistamia laivoja olivat:
Cubido (kaljaasi)
Vandrigsman (fregatti)
Wänners (fregatti)
Wähl
Venus från Norden (priki)
Lazarus (priki)
Junnelius oli kapteenina laivoissa Venus från Norden 1779−1780, Margareta 1782 ja Lazarus 1745−1790. Hänen purjehdusmatkansa suuntautuivat etupäässä Itämeren ja Pohjanmeren satamiin. Hän teki myös joitakin matkoja Välimerelle.
Tånga och Rögle

| Tånga och Rögle |
| --- | --- |
 Tånga och Rögle
 Koordinaatit: 56°11′27″N, 12°46′11″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Helsingborg
Väkiluku (2021):  242
Infobox OKVirheellinen NIMI-arvo: 
Tånga och Rögle on taajama Helsingborgin kunnassa Skånen läänissä samannimisessä historiallisessa maakunnassa Ruotsissa. Taajamassa oli 242 asukasta vuonna 2021.
Aiheesta muualla

Kuvia tai muita tiedostoja aiheesta Tånga och Rögle Wikimedia Commonsissa
Wuthering Heights (yhtye)

Wuthering Heights on  tanskalainen metalliyhtye. Yhtyeen musiikki on sekoitus progressive-, folk- ja power metalia. Se perustettiin vuonna 1989, ja se on tunnettu myös nimillä Minas Tirith ja Vergelmir. Nykyisekseen nimi vakiintui vuoden 1997 Within-demoon mennessä, ja kaksi vuotta myöhemmin tuon demon uudelleenäänitetty versio julkaistiin yhtyeen debyyttialbumina yhdysvaltalaisen The Laser’s Edge -levy-yhtiön kautta. Kitaristi Erik Ravn on yhtyeen ainoa jäljellä oleva alkuperäisjäsen, muut nykykokoonpanon jäsenistä ovat liittyneet yhtyeeseen 2000-luvulla.lähde?
Vaikka yhtye on ottanut nimensä Emily Brontën romaanista Humiseva harju, sen kappaleissa ei ole juuri viitteitä klassiseen kirjallisuuteen. Sen sijaan sanoituksissa on Tolkien-teemoja ja new age -tyyppistä mystiikkaa.lähde?
Jäsenet

Martin Arendal – kitara
Nils Patrik Johansson – laulu
Andreas Lindahl – kosketinsoittimet
Teddy Möller – basso
Erik Ravn – kitara
Morten Gade Sørensen – rummut
Julkaisut

Studioalbumit
Within (1999,  Sensory)
To Travel for Evermore (2002,  Sensory)
Far from the Madding Crowd (2004,  Locomotive Records)
The Shadow Cabinet (2006,  Locomotive Records)
Salt (2010,  Sensory)
Demot
Tales from the Woods (1992,  nimellä Minas Tirith)
Vergelmir (1995,  nimellä Vergelmir)
Within (1997)
Aiheesta muualla

Wuthering Heightsin virallinen sivusto (Arkistoitu – Internet Archive) (englanniksi)
Wuthering Heights levy-yhtiö Locomotivin sivustolla (Arkistoitu – Internet Archive) (englanniksi)
Korsberga

| Korsberga |
| --- | --- |
 Korsbergan kirkko
 Korsberga
 Koordinaatit: 58°17′58″N, 14°06′09″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Hjo
Väkiluku (2021):  210
Korsberga on taajama Hjon kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 210 asukasta vuonna 2021.
Aiheesta muualla

Kuvia tai muita tiedostoja aiheesta Korsberga Wikimedia Commonsissa
Voi juku – mikä lauantai

| Voi juku – mikä lauantai> Jisses, en sån lördag!   Gosh, What A Saturday |
| --- | --- |
 Kullervo Lähteen suunnittelema alkuperäinen teatterijuliste.
Ohjaaja:  Visa Mäkinen
Käsikirjoittaja:  Visa Mäkinen   Margit Mäkinen
Tuottaja:  Visa Mäkinen
Säveltäjä:  Freeway
Kuvaaja:  Matti Pulliainen
Leikkaaja:  Christian Achander
Pääosat:  Erkki Liikanen   Pirjo Siiskonen   Riitta Käpynen   Timo Nissi
Valmistustiedot
Valmistusmaa:   Suomi
Tuotantoyhtiö:  Curly Produktion
Levittäjä:  Suomi-Filmi Oy   Ikkalan koneliike   TV-Saukko   Alfa-Panorama Film & Video Oy   Makuuni Myyrmäki   Rocketline Ky   Nokian antikvariaatti   Curly Video   PAN Vision Finland Oy   VLMedia Oy
Ensi-ilta:  21. joulukuuta 1979 (Pori)   1. helmikuuta 1980 (muu Suomi)
Kesto:  81 min
Alkuperäiskieli:  suomi
Budjetti:  200 000 mk
Katsojat:  31 473
Aiheesta muualla
IMDb 
Elonet
Infobox OKNimi-testi OK: 
Voi juku – mikä lauantai on joulukuussa 1979 ensi-iltansa saanut suomalainen komediaelokuva, jonka on ohjannut, osittain käsikirjoittanut ja tuottanut Visa Mäkinen. Elokuva oli Mäkisen debyytti ohjaajana. Elokuvan pääosissa nähdään muusikkona paremmin tunnetuksi tullut Erkki Liikanen, Pirjo Siiskonen, Riitta Käpynen ja Timo Nissi.
Elokuvassa kaksi kesäleskeksi jäänyttä kotirouvaa lähtee viikonlopuksi saunomaan ja kohtaa mielenkiintoisia tyyppejä. Elokuva kuvattiin syyskuussa 1979 kokonaisuudessaan Porissa.
Elokuva on julkaistu VHS-kasettina vuosina 1989, 1992 ja 1995. DVD-levynä elokuva on julkaistu kahdesti vuosina 2009 ja 2017. Elokuva on esitetty vain kerran televisiossa MTV2-kanavalta 5. elokuuta 1982, jolloin se sai katsojia 682 000.
Tuotanto

Elokuvan käsikirjoitus syntyi Visa Mäkisen ja hänen vaimonsa Margitin yhteistyönä. Elokuvan 200 000 markan budjetista kolmannes oli tuotantoluottoa Suomi-Filmilta ja loput pankkilainaa. Lainan vakuutena oli Mäkisten omakotitalo. Ammattinäyttelijöitä tuotannossa olivat vain Timo Nissi ja Seppo Louko. Kuvaukset tapahtuivat Porissa syyskuun 1979 aikana. Elokuvan leikkaajaksi oli ilmoitettu Cristian Achander, jonka oikea nimi oli Heikki Arala. Elokuvan ensi-esitys oli Kino-Palatsissa Porissa 21. joulukuuta 1979. Varsinainen ensi-iltakierros alkoi helmikuussa 1980. Katsojia elokuva keräsi reilut 30 000.
Näyttelijät

| 0 | 1 | 2 |
| --- | --- | --- |
|  Erkki Liikanen  | … |  Jaska, huoltoaseman apumies   |
|  Pirjo Siiskonen  | … |  Titta, Penan vaimo   |
|  Riitta Käpynen  | … |  Ulla, Vekan vaimo   |
|  Timo Nissi  | … |  Timo, "Timppa", liftari   |
|  Matti Niemelä  | … |  Pentti, "Pena"   |
|  Seppo Mäkipää  | … |  Veka   |
|  Timo Peltonen  | … |  herra Jokimies   |
|  Veli-Matti Lehtonen  | … |  poliisi   |
|  Markus Peltonen  | … |  poliisi Pamppu   |
|  Seppo Louko  | … |  Enska   |
|  Simo Lahtinen  | … |  hovimestari   |
|  Visa Mäkinen  | … |  maastoautoa ajava mies   |
|  Jyrki Järvensivu  | … |  maastoautoilijan kaveri   |
|  Pekka Ruokolainen  | … |  vuorineuvos Roope Rytökorpi   |
|  Johnny Savage  | … |  Johnny Savage & the Ridersin laulaja   |
Näyttelijät > Kreditoimattomat näyttelijät

| 0 | 1 | 2 |
| --- | --- | --- |
|  Jukka Hakoköngäs  | … |  Johnny Savage & the Ridersin alttosaksofonisti   |
|  Hannu Lemola  | … |  Johnny Savage & the Ridersin rumpali   |
|  Tapio Niemelä  | … |  Johnny Savage & the Ridersin pianisti ja sähköurkujen soittaja   |
|  Jukka Ristseppä  | … |  Johnny Savage & the Ridersin kitaristi   |
|  Hannu Vihunen  | … |  Johnny Savage & the Ridersin basisti   |
|  Veijo Viljamaa  | … |  portieeri   |
|  Matti Linnainmaa  | … |  hevosmies   |
Muut tekijät

Matti Pulliainen - teknillinen ohjaus
Hannu Kuokkanen - äänittäjä
Margit Mäkinen - kuvaussihteeri
Veli-Matti Lehtonen - järjestäjä
Reijo Varpainen - järjestäjä
Hannu Lumme - äänitysassistentti
Leena Palmu - negatiivinleikkaus
Visa Mäkinen muusikko (laulu)
Hannu Lumme musiikkitehosteet (äänitysassistentti)
Hannu Lumme musiikin sovitus, muusikko (viulukone / musiikkikappale Nukku-Matti)
Leena Palmu negatiivinleikkaus
Kokoonpanot
Freeway musiikki
Soundtrack

Freeway: Tunnusmusiikki – 15.15 (säv. tunt., sov. Freeway)
Matti Niemelä: Niin kauan kuin minä tramppaan – 0.35 (säv. ja san. trad.)
Visa Mäkinen & Purema: Onnen päivät – 1.00 (alkup. Happy Days, säv. Charles Fox, san. Norman Gimbel, suom. san. Pertti Reponen)
Johnny Savage and the Riders: Rockin' Through The Rye – 2.00 (säv. ja san. Bill Haley)
Freeway: When the Saints Go Marching In – 4.40 (säv. ja san. trad.)
Hurriganes: In My Mind – 2.50 (säv. Henry Olavi Aaltonen, san. Hurriganes)
Visa Mäkinen & Purema: Suudelmin suljetut kirjeet – 1.25 (alkup. Sealed With A Kiss, säv. Gary Geld, san. Peter Udell, suom. san. Reino Helismaa)
Hurriganes: Shorai, shorai – 2.40 (säv. Remu Aaltonen, san. Hurriganes)
Erkki Liikanen: Yön syliin yksinäinen vaipuu – 0.50 (säv. ja san. Erkki Liikanen)
Hannu Lumme: Nukku-Matti – 4.15 (säv. Georg Malmstén, sov. Hannu Lumme)
Seppo Louko: Jos sais kerran reissullansa – 0.05 (säv. ja san. trad.)
Soundtrack > Kokoonpanot > Purema (3, 7)

Matti Aalto - piano ja sähköurut
Seppo Hakala - sähköbasso
Matti Nurmi - rummut
Matti T. Tuominen - kitara
Soundtrack > Kokoonpanot > Johnny Savage and the Riders (4)

Johnny Savage – laulu
Jukka Hakoköngäs - alttosaksofoni
Hannu Lemola - rummut
Tapio Niemelä - piano ja sähköurut
Jukka Ristseppä - kitara
Hannu Vihunen - basso
Soundtrack > Kokoonpanot > Hurriganes (6, 8)

Henry "Remu" Aaltonen - laulu ja rummut (rummut: 6)
Cisse Häkkinen - basso
Tomi Parkkonen - rummut (8)
Ile Kallio - kitarat
Jim Pembroke - kosketinsoittimet
Arvioita

Video-opas vuodelta 1994 antaa elokuvalle 1–5 tähden sijasta pommin, mikä vastaa sanallista arviota ”täysin epäonnistunut tekele”.
Vesimyrkytys

Vesimyrkytys on tila, jossa elimistöön kertyy liikaa vettä ja elimistön natriumpitoisuus laskee alle normaalin. Se syntyy, jos natriumia menetetään enemmän kuin nestettä tai jos elimistöön kertyy liikaa nestettä. Vesimyrkytys johtaa pahimmillaan aivojen turpoamiseen, kooman ja jopa kuolemaan.
Syyt

Yleisin syy veden kehosta poistumisen häiriöille on liiallinen antidiureettisen hormonin tuotanto, josta seuraa virtsan erityksen väheneminen. Antidiureettisen hormonin eritystä voivat lisätä mm. kipu, stressi ja aivokasvaimet.
Vesimyrkytys saattaa syntyä myös, mikäli henkilö nauttii liikaa vettä. Liiallisen nesteen nauttimisen aiheuttama vesimyrkytys on Suomessa yleinen vaiva kesähelteillä etenkin raskasta työtä tekevillä. Hikoilu lisää vesimyrkytyksen riskiä, koska ihminen saattaa menettää kaksi grammaa suolaa litrassa hikeä. Se, millaiset juomamäärät johtavat vesimyrkytykseen, vaihtelee yksilöllisesti. Vesimyrkytys voi uhata myös silloin, kun kestävyysurheilija nauttii suorituksen aikana vain puhdasta vettä tai jos henkilö kärsii polydipsiasta. Tunnetaan myös tapauksia, joissa vedenjuontikilpailu on johtanut myrkytykseen. Hyvin pienten lasten munuaisten vähäisen kapasiteetin vuoksi he voivat saada vesimyrkytyksen, mikäli heille juotetaan vettä äidinmaidon lisäksi. Väärässä suhteessa sekoitettu infuusioneste voi myös aiheuttaa vesimyrkytyksen.
MDMA-huumausaine aiheuttaa sekä lisääntynyttä janon tunnetta että antidiureettihormonin eritystä, joten ainetta nauttineen henkilön neste- ja elektrolyyttitasapainosta on pidettävä erityistä huolta.